tl tr af af nl en nl nl de en af nl en de en fr en en af af nl nl af af af af af af af nl af af af af af af af af en af en en en en en nl tl ru en tr af nl nl de en fr es en
Doopprosedures | NG Nelspruit Suid
In Nelspruit-Suid is die bediening van die doop en die toerusting aan doopouers vir ons baie belangrik. Binne die gemeente het ons ‘n 3 weke kursus wat deur alle nuwe doopouerpare bygewoon moet word. Die leraar wie se doopgeleentheid dit is, hanteer die spesifieke maand se doopkursus.
Ouers wat reeds die kursus bygewoon het en weer ‘n kind wil doop, hoef nie die volledige kursus by te woon nie, maar slegs die laaste aand van die kursus.
Die doop vind op elke eerste Sondag van die maand plaas tydens die oggenddiens. Daar kan slegs in uitsonderlike gevalle op alternatiewe datums gedoop word, maar daar moet eers kerkraadstoestemming verkry word. Rig asseblief vroegtydig u versoek tot die kerkraad. Toerustingsgeleenthede is op Woensdae aande vanaf 17:30-18:30. Drie aaneenlopende Woensdae voor die doop.
Indien u, u kind wil doop moet u ten minste ses (6) weke voor die doopdatum ŉ registrasiedokument by die kerkkantoor inhandig.
Waar kry ek die registrasiedokument?
Dit is op die houtblaaie by die kerkdeure beskikbaar of u kan dit afhaal by die kerkkantoor of kan hier afgelaai word.
Kliek hier om die vorm af te laai.
Wat is die doel van die registrasiedokument?
Dit is om u persoonlike inligting op datum te bring. Daar is ook inligting wat u sowel as u gade moet voltooi, dit sal ons help tydens die drie toerustingsgeleenthede.
Wat maak ek met die registrasiedokument?
Lees die besonderhede in die dokument en vul die nodige inligting in. Sorg asseblief  dat dit voor of op die sperdatum by die kerkkantoor ingehandig word.
Is daar enige toerustingsgeleenthede wat bygewoon moet word?
Ja, daar is drie (3) toerustingsgeleenthede. Tydens hierdie geleenthede sal u en u gade oor al die aspekte rakende die doop ingelig word, asook ander geloofsaspekte.
Moet beide ouers die toerustingsgeleenthede bywoon?
Ja, dit is ŉ nuwe voorvereiste om u kind ten doop te bring. Die doop is vir ons as gemeente baie belangrik en daarom wil ons dit nie ligtelik opneem nie.
Ons het met ons vorige baba reeds die kursus bygewoon. Moet ons weer die hele kursus bywoon?
Nee, dit is nie nodig nie, julle kan slegs die laaste aand van die kursus bywoon.
Foto’s tydens die doopgeleentheid?
Ons laat wel toe dat foto’s geneem mag word. Die fotograaf moet in die voorste ry sit en mag nie opstaan tydens die diens nie. Daar moet egter altyd in gedagte gehou word dat dit steeds ‘n erediens is. Ons vra dat flitsfotografie nie gebruik word nie. Daar is ruim geleentheid om na afloop van die diens foto’s te neem.
Dankie vir u samewerking!  Vir enige navrae kontak die kerkkantoor by 013 744-1925
Midweek 29 Augustus 2018
Midweek 22 Augustus 2018
Midweek 15 Augustus 2018
Midweek 8 Augustus 2018
Midweek 1 Augustus 2018
Volg ons op Facebook
NG Kerk Nelspruit Suid
Argief… Select Month August 2018  (5) July 2018  (4) June 2018  (3) May 2018  (5) April 2018  (3) March 2018  (4) February 2018  (4) January 2018  (4) December 2017  (1) November 2017  (4) October 2017  (5) September 2017  (4) August 2017  (5) July 2017  (3) June 2017  (4) May 2017  (4)
Designed by Elegant Themes | Powered by WordPress